Държавен вестник, бр. 83, 2011 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  83
Решението може да бъде обжалвано по реда 
на чл. 215 ЗУТ пред Административния съд – Со­
фия-град в 30-дневен срок от обнародването му 
в „Държавен вестник“.
Жалбите се подават до район „Овча купел“ и се 
изпращат в Административния съд – София-град, 
от отдел „Правен“ на Направление „Архитектура 
и градоустройство“ на Столичната община.
Контролът по изпълнение на решението се 
възлага на Постоянната комисия по устройство 
на територията, архитектура и жилищна политика 
на Столичния общински съвет.
Председател: А. Иванов
11556
ЗАПОВЕД № РД-09-50-1240
от 6 октомври 2011 г.
Със Заповед № РД-09-50-600 от 21.04.2011 г. 
на главния архитект на Столичната община е 
одобрено задание за изработване на подробен 
устройствен план в обхвата на ПИ № 31006, 16001 
и 119041 по КВС, землище с. Връбница.
Със Заповед № РД-09-50-636 от 03.05.2011 г. на 
главния архитект на Столичната община е допус­
нато да се изработи ПРЗ за посочените имоти.
Заповедите са изпратени за сведение на 
кмета на район „Връбница“ с писмо изх. № ГР-
94-Б-15/04.05.2011 г.
Със заявление вх. № ГР-94-Б-15/31.05.2011 г. 
е внесен за одобряване проект за подробен ус­
тройствен план (ПУП)  – план за регулация и 
застрояване (ПРЗ) за м. Ломско шосе, кв. 4, УПИ 
XІІІ и кв. 5а, УПИ І с обяснителна записка.
Към проекта са приложени следните съгла­
сувателни писма: „БТК“ – АД, Експлоатация 
№ 851/21.06.2011 г.; „ЧЕЗ  – Разпределение Бълга­
рия“ – АД, от 24.06.2011 г.; „Софийска вода“ – АД, 
дирекция „Зелена система“ при Столичната 
община от 11.07.2011 г.
В изпълнение на чл. 128, ал. 2 ЗУТ проектът е 
обявен с обявление в „Държавен вестник“ (бр. 46 
от 2011 г.). Няма постъпили възражения.
Въз основа на Заповед № РД-09-148 от 
11.07.2011 г. на кмета на район „Връбница“ е 
проведено обществено обсъждане на 18.07.2011 г. 
на основание чл. 128, ал. 5 ЗУТ и Наредбата за 
реда и начина за провеждане на обществени 
обсъждания, приета с Решение № 950, протокол 
№ 120/2007 г. на Столичния общински съвет. Съ­
гласно протокол от 18.07.2011 г. от общественото 
обсъждане към проекта няма допълнителни 
изисквания и няма възражения.
Проектът е разгледан и приет с протокол на 
ОЕСУТ № ЕС-Г-70/13.09.2011 г., т. 40, със служеб­
но предложение да не се одобрява улица от о.т. 
42г – о.т. 42е, която следва да бъде разработка 
на следващ ПУП в целия обхват до Мраморско 
шосе по инициатива на собственици, намиращи 
се източно от разработката.
С протокол на ОЕСУТ № ЕС-Г-73/20.09.2011 г., 
т. 4, е допълнено предходното решение за кори­
гиране номерацията на имотите с оглед влизане 
в сила на кадастрална карта за землището на 
район „Връбница“.
Корекциите по протокол на ОЕСУТ № ЕС-
Г-70/13.09.2011 г., т. 40, и № ЕС-Г-73/20.09.2011 г., 
т. 4, са нанесени в проекта с виолетов цвят.
При горната фактическа обстановка се уста­
нови от правна страна следното:
Искането за одобряване на ПРЗ е направено от 
заинтересовано лице по чл. 124, ал. 3 във връзка 
с чл. 131, ал. 1 и ал. 2, т. 1 ЗУТ като собственик 
на ПИ № 31006 и 16001 (землище Връбница) и 
ПИ № 19041 (землище Мрамор) – предмет на пла­
на, съгласно приложените в административната 
преписка документи за собственост.
Спазени са административнопроизводстве-
ните правила при издаване на акта – сезиране 
на административния орган от заинтересовано 
лице по чл. 131, ал. 2, т. 1 ЗУТ със заявление 
по образец, одобрено е задание, като е спазен 
чл. 124, ал. 7 ЗУТ, допуснато е изработването на 
проект за ПУП от компетентния за това орган, 
внесен е проект и са изпълнени предписанията 
в допускането, проектът е съобщен на всички 
заинтересовани лица, като същият е разгледан 
и приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Имотът попада в устройствена зона „Смф2“, в 
която съгласно приложение към чл. 3, ал. 2 ЗУЗСО 
т. 14, е допустимо конкретното предназначение 
на УПИ да е „За обществено обслужване, тър­
говия и безвредно производство“. Показателите 
в матрицата върху графичната част на плана 
отговарят на нормативите в приложението към 
чл. 3, ал. 2 ЗУЗСО.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
Новообразуваните УПИ ХІІІ-2813.1 – „За 
обществено обслужване, търговия и безвредно 
производство“, кв. 4, и I-2684.100, 2813.153 – „За 
обществено обслужване, търговия и безвредно 
производство“, са отредени по имотни граници 
с достъп към улица, влязла в сила със Заповед 
№ РД-09-50-1919 от 02.12.2010 г. на главния архи­
тект на Столичната община, с което е спазено 
изискването на чл. 17, ал. 1 и чл. 14, ал. 3 ЗУТ. 
Планът е изработен върху влязла в сила кадас­
трална карта.
В проекта е отразена възможността за осъщест­
вяване на връзка на бъдеща улица о.т. 42г – о.т. 
42е с Мраморско шосе в съответствие с ТКП 
към ПЗ за УПИ 119004200, одобрен и влязъл 
в сила със Заповед № РД-09-50-1722/2007 г. на 
главния архитект на Столичната община. Планът 
е съобразен със задължителната застроителна 
линия към Мраморско шосе с цел осигуряване 
на строителството при бъдеща регулация.
Предвиденото застрояване с Н ≤ 15 м е до­
пустимо, тъй като в устройствена зона „Смф2“ 
няма ограничение за макс. кота корниз.
Сградите са свободностоящи, като проектът 
се одобрява при спазване на чл. 35, ал. 2 ЗУТ 
за разстояние до вътрешна регулационна ли­
ния  – мин. 3 м.
Прилежащата на УПИ I и XIII улица е от 
второстепенната улична мрежа, поради което 
и на основание чл. 26, ал. 1 ЗУТ изискване за 
установяване на външната линия на застрояване 
към нея няма.
Няма изискване за разстояние между сгради­
те в УПИ І, тъй като предназначението му е за 
нежилищно застрояване – чл. 33 ЗУТ.